# Jurnalul Oficial C 154/2020

| | ISSN 1977-1029 |
| --- | --- |
| Jurnalul Oficial
  al Uniunii Europene | C 154 |
| | |
| Ediţia în limba română | Comunicări şi informări | Anul 637 mai 2020 |

ISSN 1977-1029

Jurnalul Oficial

al Uniunii Europene

C 154

Ediţia în limba română

Comunicări şi informări

Anul 637 mai 2020

---

| Cuprins | Pagina |
| --- | --- |
| | III   Acte pregătitoare |
| | Curtea de Conturi |
| 2020/C 154/01 | Avizul nr. 2/2020
  [prezentat în temeiul articolului 287 alineatul (4) și al articolului 322 alineatul (1) litera (a) TFUE]
  referitor la propunerea modificată a Comisiei din 14 ianuarie 2020 privind Regulamentul de stabilire a unor dispoziții comune [COM(2020) 23 final] | 1 |

Cuprins

Pagina

III   Acte pregătitoare

Curtea de Conturi

2020/C 154/01

Avizul nr. 2/2020
  [prezentat în temeiul articolului 287 alineatul (4) și al articolului 322 alineatul (1) litera (a) TFUE]
  referitor la propunerea modificată a Comisiei din 14 ianuarie 2020 privind Regulamentul de stabilire a unor dispoziții comune [COM(2020) 23 final]

[prezentat în temeiul articolului 287 alineatul (4) și al articolului 322 alineatul (1) litera (a) TFUE]

[COM(2020) 23 final]

1

---

| RO | |
| --- | --- |

RO

---

III Acte pregătitoare

Curtea de Conturi

| 7.5.2020 | RO | Jurnalul Oficial al Uniunii Europene | C 154/1 |
| --- | --- | --- | --- |

7.5.2020

RO

Jurnalul Oficial al Uniunii Europene

C 154/1

---

AVIZUL nr. 2/2020

[prezentat în temeiul articolului 287 alineatul (4) și al articolului 322 alineatul (1) litera (a) TFUE]

referitor la propunerea modificată a Comisiei din 14 ianuarie 2020 privind Regulamentul de stabilire a unor dispoziții comune [COM(2020) 23 final]

(2020/C 154/01)

CUPRINS

| | Puncte | Pagina |
| --- | --- | --- |
| Introducere | 1-3 | 1 |
| Evaluarea impactului | 4-5 | 2 |
| Obiectivele strategice de la nivelul UE | 6-8 | 2 |
| Cadrul de performanță aferent Fondului pentru o tranziție justă | 9 | 3 |
| Monitorizarea și utilizarea datelor referitoare la performanță în cazul Fondului pentru o tranziție justă | 10-12 | 3 |
| Mecanismul de acordare a sprijinului | 13-14 | 3 |

Puncte

Pagina

Introducere

1-3

1

Evaluarea impactului

4-5

2

Obiectivele strategice de la nivelul UE

6-8

2

Cadrul de performanță aferent Fondului pentru o tranziție justă

9

3

Monitorizarea și utilizarea datelor referitoare la performanță în cazul Fondului pentru o tranziție justă

10-12

3

Mecanismul de acordare a sprijinului

13-14

3

Introducere

| 1. | La 14 ianuarie 2020, Comisia a publicat o propunere de modificare a regulamentului de stabilire a unor dispoziții comune (RDC) pentru următoarea perioadă de programare, 2021-2027 (1). Potrivit temeiului juridic al propunerii Comisiei, consultarea Curții de Conturi Europene este obligatorie (2). Consiliul și Parlamentul European s-au adresat în scris Curții, separat, pentru a-i solicita opinia (3). Prezentul aviz răspunde acestei cerințe de consultare. |
| --- | --- |

1.

| 2. | Propunerea modificată de RDC a Comisiei privește introducerea unui nou fond, și anume Fondul pentru o tranziție justă (FTJ). Acesta va veni în completarea fondurilor propuse pentru politica de coeziune și acoperite de RDC, printre care Fondul european de dezvoltare regională (FEDR), Fondul social european Plus (FSE+) și Fondul de coeziune. |
| --- | --- |

2.

| 3. | În octombrie 2018, Curtea a publicat un aviz referitor la propunerea inițială de RDC (4). Prezentul aviz se limitează la propunerea modificată a Comisiei. Dat fiind că procesul legislativ continuă, Curtea invită Comisia și legiuitorii să țină seama de aspectele semnalate de Curte în ambele avize. |
| --- | --- |

3.

Evaluarea impactului

| 4. | Nici propunerea modificată de RDC a Comisiei, nici propunerea de regulament al Parlamentului European și al Consiliului de instituire a Fondului pentru o tranziție justă (denumit în continuare „regulamentul FTJ”), care o însoțește, nu au făcut obiectul unei evaluări a impactului. Potrivit propunerii modificate, constrângerile legate de timp, dar și activitățile anterioare realizate în contextul propunerii inițiale de RDC explică de ce nu s-a realizat o evaluare a impactului (5). În aprilie 2016, Parlamentul European, Consiliul și Comisia au recunoscut importanța acestor evaluări ca instrumente de îmbunătățire a calității legislației (6). Sunt incluse aici evaluările obligatorii ale impactului realizate de Comisie cu privire la inițiative legislative despre care se presupune că vor avea consecințe semnificative pe plan economic, social și al mediului. Curtea a constatat în trecut că o bună calitate a legislației este esențială și pentru reducerea sarcinii administrative, precum și pentru asigurarea faptului că programele sunt bine concepute (7). |
| --- | --- |

4.

| 5. | În primul său aviz, Curtea a observat că evaluări ale impactului au fost realizate pentru regulamentele specifice diferitelor fonduri, dar nu și pentru RDC (8). Prin faptul că nu a efectuat o evaluare a impactului pentru noul FTJ, Comisia s-a abătut acum și mai mult de la propria bună practică. Acest lucru antrenează riscuri, cum ar fi acela de a crește așteptările părților interesate peste niveluri rezonabile și riscul ca finanțarea propusă să nu răspundă nevoilor teritoriilor vizate de FTJ. |
| --- | --- |

5.

Obiectivele strategice de la nivelul UE

| 6. | Curtea a constatat că lipsa unor priorități de nivel înalt ale UE este o deficiență importantă a propunerii inițiale de RDC (9). Prin urmare, Curtea salută, în principiu, dezbaterea cu privire la prioritățile UE care a fost lansată de Comisie în contextul prezentării Pactului ecologic european. |
| --- | --- |

6.

| 7. | Propunerea modificată de RDC introduce un nou obiectiv specific pentru finanțarea prin FTJ, dar acesta este definit în termeni generali și nu precizează în mod clar care sunt rezultatele așteptate în urma finanțării (10). Pentru ca finanțarea să fie eficace, este necesar ca statele membre, odată ce vor fi aprobat Pactul ecologic, să definească obiective relevante și specifice în strategiile lor regionale (așa-numitele „planuri teritoriale pentru o tranziție justă”) (11). Calitatea acestor obiective va depinde, la rândul său, de calitatea planurilor naționale privind energia și clima elaborate de statele membre, dat fiind că legislația impune ca planurile pentru o tranziție justă să fie în concordanță cu planurile pentru energie și climă (12). Curtea observă că, până la 7 februarie 2020, opt state membre nu prezentaseră încă planurile lor finale Comisiei, termenul stabilit în acest sens fiind 31 decembrie 2019. |
| --- | --- |

7.

| 8. | Programarea FTJ se face pe baza unei abordări „de la bază spre vârf”. Succesul aspirațiilor UE prezentate în inițiativa Pactului ecologic va depinde de angajamentul regiunilor și al statelor membre de a contribui în mod eficace la obiectivul de decarbonizare. În acest context, Curtea reamintește concluzia pe care a prezentat-o în primul său aviz, și anume că „proiectul de RDC nu articulează o viziune clară cu privire la ceea ce dorește UE să obțină [...]. Acest lucru prezintă riscuri potențiale pentru conceperea, pentru punerea în aplicare și pentru impactul politicii în cauză”. Curtea a invitat Comisia și legiuitorii să aibă în vedere propunerea unor priorități clare ale UE – însoțite de valori-țintă – la care fondurile trebuie să contribuie (13). Aceste observații se aplică și în cazul FTJ. |
| --- | --- |

8.

Cadrul de performanță aferent Fondului pentru o tranziție justă

| 9. | Propunerea de RDC modificat introduce un cadru de performanță pentru monitorizarea, raportarea și evaluarea performanței intervențiilor realizate prin FTJ. Regulamentul FTJ propune indicatori comuni de realizare și de rezultat care să fie utilizați în cadrul programelor (14). Acești indicatori comuni sunt în mare măsură aliniați la indicatorii comuni propuși pentru FEDR și pentru FSE+. În plus, statele membre pot propune indicatori specifici programelor, pe baza planurilor lor teritoriale pentru o tranziție justă. Curtea salută introducerea indicatorilor comuni de realizare și de rezultat ca un pas important în direcția unui accent mai puternic pus pe performanță, acești indicatori permițând agregarea datelor referitoare la performanță și compararea performanțelor (15). |
| --- | --- |

9.

Monitorizarea și utilizarea datelor referitoare la performanță în cazul Fondului pentru o tranziție justă

| 10. | Propunerea de RDC prevede obligația statelor membre de a transmite, prin intermediul unui sistem electronic, la fiecare două luni, informații privind execuția financiară și performanța fiecărui program (16). Curtea observă însă că modificarea propusă a RDC nu a adaptat titlul modelului relevant, astfel încât acesta să reflecte necesitatea de a transmite date referitoare la performanță și pentru operațiunile finanțate prin FTJ (17). |
| --- | --- |

10.

| 11. | În ceea ce privește utilizarea datelor referitoare la performanță în cazul FTJ, RDC modificat introduce posibilitatea unor corecții financiare în caz de îndeplinire nesatisfăcătoare a obiectivelor stabilite pentru FTJ (18). Întrucât urmărește să asigure o legătură directă între buna performanță și finanțare, propunerea are potențialul de a consolida obligația de răspundere pentru îndeplinirea rezultatelor. Curtea a constatat în trecut că aplicarea unor astfel de sancțiuni era dificilă, slăbind posibilul efect de stimulare (19). Prin urmare, Curtea salută, în principiu, propunerea Comisiei, dar observă că ar fi utilă o mai mare claritate cu privire la metodologia care va fi utilizată pentru aspecte precum evaluarea caracterului temeinic al țintelor stabilite, evaluarea îndeplinirii nesatisfăcătoare a obiectivelor și aplicarea de corecții financiare. De exemplu, nu este clar dacă subperformanța la nivel de rezultate va fi luată în considerare. |
| --- | --- |

11.

| 12. | Comisia și legiuitorii ar trebui să aibă în vedere:






  1. | modificarea anexei VII la RDC cu scopul de a se colecta informații referitoare la indicatorii de realizare și de rezultat pentru FTJ și pentru alte fonduri acoperite de politica de coeziune; |
| --- | --- | --- |

12.

1.

modificarea anexei VII la RDC cu scopul de a se colecta informații referitoare la indicatorii de realizare și de rezultat pentru FTJ și pentru alte fonduri acoperite de politica de coeziune;

| 2. | detalierea metodologiei de evaluare a corecțiilor financiare legate de îndeplinirea nesatisfăcătoare a țintelor stabilite pentru FTJ. |
| --- | --- |

2.

detalierea metodologiei de evaluare a corecțiilor financiare legate de îndeplinirea nesatisfăcătoare a țintelor stabilite pentru FTJ.

Mecanismul de acordare a sprijinului

| 13. | În primul său aviz pe această temă, Curtea a atras atenția asupra posibilelor beneficii oferite de RDC în cazul utilizării unui mod simplificat de acordare a sprijinului, și anume „finanțările nelegate de costuri”. Audituri anterioare au arătat că această formă de sprijin este mai puțin vulnerabilă la erori de conformitate și contribuie la reducerea sarcinii administrative (20). Întrucât propunerea preconizează ca plățile din cadrul FTJ să fie mai strâns legate de îndeplinirea anumitor condiții, FTJ s-ar preta bine la această formă de sprijin, care ar recompensa în mod direct succesul regiunilor în îndeplinirea țintelor lor în materie de decarbonizare. |
| --- | --- |

13.

| 14. | Comisia și legiuitorii ar trebui să aibă în vedere:






  3. | încurajarea statelor membre să utilizeze opțiunea finanțărilor nelegate de costuri în cadrul FTJ ori de câte ori este posibil. |
| --- | --- | --- |

14.

3.

încurajarea statelor membre să utilizeze opțiunea finanțărilor nelegate de costuri în cadrul FTJ ori de câte ori este posibil.

Prezentul aviz a fost adoptat de Curtea de Conturi la Luxemburg, în ședința sa din 26 martie 2020.

Pentru Curtea de Conturi

Klaus-Heiner LEHNE

Președinte

---

(1)  Propunere modificată de regulament al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european plus, Fondul de coeziune și Fondul european pentru pescuit și afaceri maritime, și de instituire a unor norme financiare aplicabile acestor fonduri, precum și Fondului pentru azil și migrație, Fondului pentru securitate internă și Instrumentului pentru managementul frontierelor și vize [COM(2020) 23 final].

1

(2)  Tratatul privind funcționarea Uniunii Europene, articolul 322 alineatul (1) litera (a).

2

(3)  La 4 februarie 2020 și la 23 ianuarie 2020, Curtea a primit din partea Parlamentului European și, respectiv, din partea Consiliului Uniunii Europene câte o scrisoare prin care i se solicita să își exprime opinia.

3

(4)  Avizul nr. 6/2018 [prezentat în temeiul articolului 287 alineatul (4) și al articolului 322 alineatul (1) litera (a) TFUE] referitor la propunerea de regulament al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european plus, Fondul de coeziune și Fondul european pentru pescuit și afaceri maritime, și de instituire a unor norme financiare aplicabile acestor fonduri, precum și Fondului pentru azil și migrație, Fondului pentru securitate internă și Instrumentului pentru managementul frontierelor și vize.

4

(5)  Comisia Europeană, Propunere de regulament al Parlamentului European și al Consiliului de instituire a Fondului pentru securitate internă [COM(2020) 22 final], expunerea de motive.

5

(6)  Acordul interinstituțional din 13 aprilie 2016 dintre Parlamentul European, Consiliul Uniunii Europene și Comisia Europeană privind o mai bună legiferare. Pe lângă acesta, Orientările referitoare la o mai bună legiferare publicate de Comisie în 2017 [SWD(2017) 350] recunosc evaluările impactului ca fiind unul dintre principiile unei mai bune legiferări.

6

(7)  Documentul de informare al Curții intitulat „Simplificarea punerii în practică a politicii de coeziune în perioada de după 2020”, mai 2018, punctele30-34 și principiul director III.

7

(8)  Punctul 5 din Avizul nr. 6/2018.

8

(9)  Punctul 20 din Avizul nr. 6/2018.

9

(10)  Articolul 4 din propunerea modificată de RDC [COM(2020) 23 final]: „FTJ sprijină obiectivul specific de a permite regiunilor și cetățenilor să facă față efectelor sociale, economice și de mediu ale tranziției către o economie neutră din punct de vedere climatic”.

10

(11)  Articolul 6 din propunerea de regulament FTJ [COM(2020) 22 final].

11

(12)  Articolul 6 alineatul (1) din propunerea de regulament FTJ [COM(2020) 22 final].

12

(13)  Punctele 22 și 23 din Avizul nr. 6/2018.

13

(14)  Articolul 8 din propunerea de regulament FTJ și anexa III la aceasta [COM(2020) 22 final].

14

(15)  Punctul 59 din Avizul nr. 6/2018.

15

(16)  Propunerea de RDC [COM(2018) 375 final], articolul 37 și anexa VII – Model pentru transmiterea datelor.

16

(17)  Anexa VII la propunerea modificată de RDC [COM(2020) 23 final] și tabelul 3 din anexa VII la propunerea de RDC [COM(2018) 375 final].

17

(18)  Articolul 98 alineatul (6) din propunerea modificată de RDC [COM(2020) 23 final] și articolul 9 din propunerea de regulament FTJ [COM(2020) 22 final].

18

(19)  Documentul de informare intitulat „Asigurarea performanței în domeniul coeziunii”, iunie 2019, principiul director 6.

19

(20)  Punctele 76-77 din Avizul nr. 6/2018.

20

---